Gareth Southgate

Gareth Southgate (sündinud 3. septembril 1970) on inglise jalgpallitreener ja endine jalgpallur, kes mängis kas kaitsja või poolkaitsjana. 

Ta on võitnud EFL Cupi nii Aston Villa kui ka Middlesbrough' särgis (vastavalt aastatel 1996 ja 2004). Hooajal 1993–1994 oli ta Crystal Palace'i kapten, kui võideti Inglismaa esiliiga. Ta mängis Aston Villas 2000. aasta karikavõistluste finaalis ja Middlesbrough's 2006. aasta UEFA karika finaalis.

Southgate esindas Inglismaad koondises aastatel 1995–2004 57 mängus, ta kuulus koondisse nii 1998. aasta MMil kui ka 1996. ja 2000. aasta EMil. 

Mais 2006 lõpetas ta 35-aastaselt mängijakarjääri, selleks ajaks oli tal selja taga üle 500 liigamängu.

Juunist 2006 kuni oktoobrini 2009 oli ta Middlesbrough' peatreener ja aastatel 2013–2016 oli ta Inglismaa U21-koondise eesotsas. Aastatel 2016–2024 ta on Inglismaa jalgpallikoondise peatreener.

 Viited 

Kategooria:Inglismaa jalgpallurid
Kategooria:Inglismaa jalgpallitreenerid
Kategooria:Crystal Palace FC mängijad
Kategooria:Aston Villa FC mängijad
Kategooria:Middlesbrough FC mängijad
Kategooria:Premier League'i mängijad
Kategooria:Sündinud 1970